SOALAN NO : 289 PEMBERITAHUAN PERTANYAAN LISAN DEWAN RAKYAT MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : BERTULIS DARIPADA : DATO' DR. SHAMSUL ANUAR BIN HAJI NASARAH [ LENGGONG] SOALAN DATO' DR. SHAMSUL ANUAR BIN HAJI NASARAH [ LENGGONG ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan mengapakah pihak Kementerian dilihat tidak begitu efisien dan cekap sehingga gagal untuk melengkapkan data bagi melaksanakan skim subsidi petrol bersasar sehingga rakyat yang memerlukan menjadi mangsa keadaan. JAWAPAN Yang di Pertua, Dalam merancang pelaksanaan Program Subsidi Petrol pelbagai perkara memerlukan penelitian yang terperinci seperti data penerima subsidi, proses dan mekanisme subsidi serta implikasi kewangan. Dalam hal ini, Kementerian telah melaksanakan sesi libat urus dengan pelbagai pihak seperti syarikat-syarikat minyak, pengusaha-pengusaha stesen, persatuan-persatuan pengguna, agensi kerajaan dan ahli-ahli ekonomi. Semua pertimbangan yang dibuat oleh Kementerian adalah berdasarkan kepada maklumat dan fakta yang dikumpulkan supaya akhirnya keputusan dibuat adalah berdasarkan kepada prinsip-prinsip yang betul dan kukuh. Sekian, terima kasih.